17. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 872/229157 της 28 Σεπτ./1  Οκτ. 1974 (ΦΕΚ Β΄ 962) Περί χρηματικών ορίων αρμοδιοτήτων Διοικητικού Συμβουλίου Ταμείων Αλληλοβοηθείας Στρατού, Ναυτικού και Αεροπορίας. Έχοντες υπ’ όψει: α)Τας διατάξεις της παρ. 3 του άρθρ. 3 του Ν.Δ. 398/1974. β)Τα υπ’ αριθ. 18/20.5.74, 15/27.5.74 και 17/ 10.7.1974 πρακτικά των Διοικητικών Συμβουλίων των Ταμείων Αλληλοβοηθείας Στρατού, Ναυτικού και Αεροπορίας αντιστοίχως, αποφασίζομεν: 1.Καθορίζομεν τα χρηματικά όρια των αρμοδιοτήτων του Διοικητικού Συμβουλίου των Ταμείων Αλληλοβοηθείας Στρατού, Ναυτικού και Αεροπορίας, ως ακολούθως: α)Δια την προμήθειαν πάσης φύσεως υλικών και την πραγματοποίησιν πάσης φύσεως δαπανών εις βάρος του προϋπολογισμού του Ταμείου μέχρι ποσού 50.000 δραχ. ετησίως κατά δαπάνην. β)Δια την εκτέλεσιν εργασιών κατασκευής, επισκευής και συντηρήσεως των κτιρίων του Ταμείου εις βάρος του προϋπολογισμού αυτού και μέχρι ποσού 50.000 δραχ. ετησίως κατά δαπάνην. γ)Δια την εκποίησιν αχρήστου ή ακαταλλήλου υλικού του Ταμείου μέχρι ποσού 100.000 δραχ.  2.Δια την παραγωγικην διάθεσιν ή επένδυσιν της περιουσίας του Ταμείου και την σύναψιν δανείου προς εκπλήρωσιν των σκοπών αυτού απαιτείται έγκρισις του Υπουργού Εθνικής Αμύνης ανεξαρτήτως ποσού. Η παρούσα δημοσιευθήτω δια της Εφημερίδος της Κυβερνήσεως. 